SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 				Ľubomír
Priezvisko:			GULÁN			 	Titul: MUDr..
Funkcia:			odborný pracovník pre vzdelávanie 
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Bieloruská republika
Mesto:				Minsk
Termín:			8 - 9. september 2017
Prijímajúca organizácia:     	NADA Belarus
Adresa:	National Library of Belarus (Niezaležnasci Ave, 116, Minsk)

Účel cesty:	 Advisory Group on Education (T-DO ED)
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	7. september 2017	prílet	 21:00
8. september 2017 	T-DO     10:00 - 22:30
	9. september 2017 	T-DO      9:00 - 13:00
10. september 2017	odlet	  7:00

Navštívená organizácia:	NADA Belarus,  

Kontaktované osoby:	Zástupcovia Ministerstiev športu a zdravotníctva Bieloruskay, WADA a Rady Európy.
	Odborní pracovníci a zástupcovia národných antidopingových organizácií
	
Kontaktné adresy:	Adresár nezverejňujeme. 

4.	PRIEBEH ROKOVANÍ

Zahraničná pracovná cesta sa uskutočnila s cieľom plnenia úloh pracovnej skupiny T-DO a výmeny informácií a praktických skúseností v súvislosti s tvorením novej Medzinárodnej normy pre informácie a vzdelávanie (ISIE) WADA. Hlavným cieľom je zavedenie vzdelávania v oblasti antidopingu pre športovcov, sprievodný personál a aj verejnosť.

Stretnutie bolo organizované Bieloruskou antidopingovou agentúrou v spolupráci s Radou Európy. Pracovná skupina schválila doplnenú zápisnicu z minulého zasadnutia, bola oboznámená s novými materiálmi na pripomienkovanie a doplnenie. V odbornej časti boli predstavené projekty niektorých krajín a v okrúhlej diskusii si členovia vymenili praktické skúsenosti z posledného obdobia.

Rokovanie otvorila predsedkyňa T-DO Ms Attard. Predstavila hostí z Bieloruskej NADA a Ministerstva športu.

Po schválení agendy a zápisnice z minulého zasadnutia v Ľublane zástupca WADA Tony Cunningham predstavil pripravovanú novú Medzinárodnú normu pre vzdelávanie a informácie ISIE. Predpokladá sa že schvaľovací proces bude prebiehať súbežne s revíziou Kódexu 2021 a adoptovaná by mala byť na Svetovej konferencii v novembri 2019. Zasadnutie Pracovnej skupiny bude v októbri 2017, hlásenie rade WADA je plánované na máj 2018

Zároveň oznámil, že kontrolný proces Compliance WADA už prebieha, zo 307 dotazníkov od ADO bolo zatiaľ spracovaných 54 a krajiny už dostali doporučenia na nápravu. Podľa závažnosti nedostatkov sú na nápravu stanovené 3, 6 alebo 9 mesiacov, počas ktorých musí NADO v súčinnosti s ostatnými zainteresovanými organizáciami vykonať opatrenia a akcie na ich odstránenie. WADA taktiež pripravuje platformu na vzdelávanie ADeL, ktorá bola rozoslaná účastníkom na testovanie a zistenie nedostatkov.

Ďalej bola predstavená charta Unesco a delegáti sa vyjadrili k článkom 4, 6, 9, 10 a 19, ktoré sú zamerané na vzdelávanie. Pracovné skupiny diskutovali o cieľových skupinách, doporučených postupoch a stanovení minimálnych požiadaviek pre vzdelávanie športovcov a sprievodného personálu.

Druhý deň boli znova vytvorené pracovné skupiny, na ktorých sa postupne vytvárali definície jednotlivých kľúčových termínov do Medzinárodnej normy a koncept vzdelávania založeného na hodnotách. Na záver boli predstavené závery vyplývajúce z materiálov jednotlivých pracovných skupín a bolo nám oznámené, že všetci účastníci dostanú cirkulujúci e-mail so súhrnnými informáciami na doplnenie a pripomienkované konanie.
5.	ODPORÚČANÉ ZÁVERY

		ADA SR vykonáva svoju činnosť v oblasti vzdelávania v súlade so Svetovým antidopingovým kódexom, v priamej spolupráci a koordinácii so Svetovou antidopingovou agentúrou (WADA).
Nakoľko pre túto sféru zatiaľ neexistovala žiadna Medzinárodná norma, je potrebné zosúladiť jednotné postupy medzi participujúcimi národnými antidopingovými organizáciami, aby sa vytvorila spoločná platforma, ktorá by bola akceptovaná všetkými signatármi. V tomto zmysle bude ADA SR nadväzne:   
-	rozširovať vzdelávacie aktivity smerom k mladej populácii
-	sprístupňovať informácie prostredníctvom digitálnych médií;			
-	kontrolovať dodržiavanie antidopingových pravidiel v národných športových zväzoch

6.	PRÍNOS 

	Pracovná cesta sa uskutočnila s cieľom získať ďalšie potrebné informácie o edukácii a dodržiavaní Kódexu. Ako člen edukačnej skupiny expertov patriacej pod Monitorovaciu skupinu T-DO Rady Európy som sa podieľal na príprave dokumentov pre vznikajúcu medzinárodnú normu.

7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
MUDr. Ľubomír Gulán

Súhlasíme so zverejnením správy na webovej stránke Antidopingovej agentúry SR.

Bratislava, 12.9. 2017

Schválil:	Mgr. Žaneta CSÁDEROVÁ, PhD.